recursal/SuperWikiNEXT-32B huggingface dataset:
**Chen Shubao** (陳叔寶) (553–604), često u historijskim izvorima navođen kao **Houzhu od Chena** (陳後主, doslovno "Posljednji gospodar Chena"), posthumno ime **Vojvoda Yang od Changchenga** (長城煬公), kurtoazno ime **Yuanxiu** (元秀), nadimak **Huangnu** (黃奴), bio je posljednji car kineske dinastije Chen. Bio je sin Chen Xua, službenika cara Yuana iz dinastije Liang. Godine 554. su njega i oca zarobili vojnici države Chang'an te je prve godine života proveo u zatočeništvu u Chang'anu. Odatle je pušten 560. Otac mu je vlast preuzeo godine 569. a Chen Shubao dobio status krunskog princa. Nedugo po očevoj smrti, za vrijeme pogreba ga je brat Chen Shuling proboo nožem nastojeći tako preuzeti prijestolje. Chen Shubao je teško ranjen, ali je preživio. Tokom vladavine nije pokazivao naročiti interes za državne poslove, te se umjesto toga posvetio proučavanju književnosti i ženama. Država je oslabila i došla pod pritisak dinastije Sui sa sjevera. Godine 589. su sjevernjačke trupe cara Wena zauzele prijestolnicu Jiankang te je Chen Shubao zarobljen. Tako je prestala postojati posljednja od Južnih dinastija, a Kina nakon skoro tri vijeka ponovno ujedinjena. Chen Shubao je ponovno odveden u Chang'an, gdje je car Wen prema njemu dobro postupao, iako je Chen Shubao tamo razvio sklonost prema piću. Umro je godine 604. za vrijeme vladavine cara Yanga.

Izvori
------

1. 1 2 3 4  Academia Sinica Chinese-Western Calendar Converter.
2. 1 2 3 4  *Knjiga Chena*, vol. 6.

* *Knjiga Chena*, vol. 6.
* *Historija Južnih dinastija*, vol. 10.
* *Zizhi Tongjian*, vols. 168, 170, 172, 175, 176, 177, 178, 180.

| Kineska carska porodica |
| --- |
| Prethodi:**Car Xuan od Chena** | **car dinastije Chen**582–589 | **Dinastija ukinuta** |
| **car Kine (Jugoistočna)**582–589 | Slijedi:**Car Wen od Suija** |
*Ovo je kinesko ime; porodično ime je* Chen*.*
**Chen Sheng** (tradicionalni kineski: 陳勝) (? - kraj 209. pne. ili početak 208. pne.), u nekim izvorima poznat **Chen She** (陳涉), bio je kineski oficir iz perioda dinastije Qin, poznat kao vođa ustanka u selu Daze, prve velike pobune protiv cara Qin Er Shija.

Sredinom 209. pne. Chen Sheng i njegov kolega Wu Guang - kapetani carske vojske - dobili su zadatak da s jedinicom od 900 ljudi marširaju na sjever i dođu u Yuyang (u današnjem Pekingu) kako bi poduprli obranu sjevernih granica od Xiongnua. Na putu su ih snašle poplave zbog kojih nisu mogli na vrijeme stići do odredišta. Po tadašnjim drakonskim pravilima vojske Qina, to se - bez obzira na višu silu - smatralo odbijanjem zapovijedi, a za što je kazna bila smrt. Nastojeći izbjeći pogubljenje, Chen i Wu su zaključili da nemaju izbora nego da se odmetnu od carske vlasti. Svojim potčinjenima su rekli kako su stupili u kontakt s Ying Fusuom, popularnim princom i carevim starijim bratom, u stvari likvidiranom prije godinu dana. Ubrzo nakon toga njihovoj jedinici se priključio veliki broj seljaka, nezadovoljnih okrutnim režimom dinastije Qin. Pobunjenička vojska je tako narasla na 20.000 ljudi.

Chen je tada proglasio ponovno uspostavljanje države Chu. Usprkos savjeta svojih potčinjenih da potraži nekog od legitimnih nasljednika, sam se proglasio njenim vladarom uzevši titulu "princa". Postavio je prijestolnicu u grad Chenqiu (u suvremenom Zhukuou u provinciji Henan). Odatle je poslao tri odreda vojske na tri strane - Wu Guanga i Zhou Wena na zapad, u središte nekadašnje države Qin; Wu Chena na sjever prema nekadašnjoj državi Zhao i Zhou Fua na sjeveroistok prema nekadašnjoj državi Wei. Nijedan od tih generala se nije vratio - Wu Guanga su nakon neuspješne opsade ubili vlastiti oficiri, Zhou Wen je poražen od cvarske vojske, dok su se Wu Chen i Zhou Fu odmetnuli, prvi tako što se proglasio nezavisnim princom, a drugi tako što je pronašao nasljednika prijestolja Wei i stavio se pod njegovu komandu. Ostavši sam i pod prijetnjom carske vojske pod Zhang Hanom, Chen Sheng je pokušao pokrenuti pohod da prikupi pojačanja, ali ga je u zimu 209/208. pne. ubio tjelohranitelj Zhuang Jia. Tako je njegova pobuna završila nakon samo šest mjeseci.

Tradicionalni kineski historičari, kao Sima Guang, su tvrdili kako je nagli uspjeh udario Chen Shengu u glavu, učinio ga previše samouvjerenim i nespremnim za slušanje dobronamjernih kritika. Zbog toga, kao i zbog toga što se proglasio princom, iako za to nije imao nikakve osnove, u ključnom trenutku su ga napustili najvažniji pristaše. Suvremeni historičari komunističke Kine su, pak, slavili Chen Shenga kao velikog socijalnog revolucionara koji je vodio pobunu seljaka protiv vladajuće klase, zanemarujući pri tome lične motive za njegov postupak.
*Za ostale upotrebe, v. Tatar Elevci.*

  
Koordinate: 41° 25′ 14" SGŠ, 20° 37′ 24" IGD

**Elevci** (mak. *Елевци*) su naseljeno mesto u Republici Makedoniji, u zapadnom delu države. Elevci pripadaju opštini Centar Župa.

Prirodni uslovi
---------------

Naselje Elevci je smešteno u krajnjem zapadnom delu Republike Makedonije, blizu državne granice sa Albanijom (6 km zapadno). Od najbližeg većeg grada, Debra, naselje je udaljeno 30 km južno.

**Reljef**: Elevci se nalaze u oblasti Župa, na zapadnim padinama planine Stogovo. Naselje je položeno visoko, na zapadnim visovima planine Stogovo, dok se dalje ka zapadu tlo strmo spušta u dolinu Crnog Drima, koja je u ovo delu pregrađena, pa je tu obrazovano veštačko Debarsko jezero. Nadmorska visina naselja je približno 1.110 metara.

Klima u naselju je planinska zbog znatne nadmorske visine.

Istorija
--------

Stanovništvo
------------

Po popisu stanovništva iz 2002. godine Elevci su imali 260 stanovnika.

Pretežno stanovništvo u naselju su Turci (Torbeši) (100%).

Većinska veroispovest u naselju je islam.

Vidi još
--------

* Opština Centar Župa

Izvori
------

* Popis u Makedoniji 2002. - Knjiga 10.

Spoljašnje veze
---------------

* Stranica „Moj Savetnik" - Opština Centar Župa Arhivirano 2013-09-27 na Wayback Machine-u

  

  


| p • r • uNaseljena mesta opštine Centar Župa |
| --- |
| **Centar Župa** • 
Bajramovci •
Balanci •
Breštani •
Broštica •
Vlasići •
Golem Papradnik •
Gorenci •
Gornji Melničani •
Dolgaš •
Donji Melničani •
Evla •
Elevci •
Žitineni •
Kočišta •
Kodžadžik •
Mali Papradnik •
Novak •
Osolnica •
Odžovci •
Pareši •
Pralenik •
Crno Boci |  |
**Budrovac Lukački** je selo u općini Lukač koji se nalazi u Virovitičko-podravskoj županiji. 

Budrovac broji stotinjak obitelji. Selo se najvećim dijelom bavi poljoprivredom. No, ima i stanovnika koji rade u obližnjem gradu, sjedištu županije Virovitičko-podravske, Virovitici. Dakle, rade u tvornici šećera Viro, drvnoj industriji Tvin ili u komulanom poduzeću Virkom.

Podjela
-------

Budrovac se dijeli na tri dijela. To su redom: Stari Red, Novi Red i Pemija. Pemija je dio Budrovca koji je najstarije sagrađen. Kasnije su građene kuće u Starom Redu. Zadnji je Novi Red u kom su kuće najkasnije sagrađene.

Povijest
--------

Povijest Budrovca se može podijeliti na više razdoblja. Prvo je razboblje prapovijesti o kojem jako malo znamo, zatim razdoblje starog vijeka u kojem selo počinje svoj život iako pravog života u to doba tamo i nije bilo. Tek u srednjem vijeku tu se počinju graditi vrlo skromne kućice. Skromno se živjelo i u Prvoj Jugoslaviji. Budrovac dobiva svoj procvat tek dolaskom Druge Jugoslavije ili SFR Jugoslavije. Asfaltiraju se ceste i 60-ih godina dolazi u selo struja. Danas se intenzivno radi na boljitku Budrovčana. Asfaltirana je i posljednja ulica u Budrovcu, Pemija.

Budrovčani odlaze u obližnje selo Rit kako bi obrađivali zemlju. Ističu se polja kao što su Rit, Budžak, Kaniža, Laniki i Vir. 


| * p
* r
* u
Općina Lukač |
| --- |
| 

Brezik  **•** 
Budrovac Lukački  **•** 
Veliko Polje  **•** 
Gornje Bazje  **•** 
Dugo Selo Lukačko  **•** 
Zrinj Lukački  **•** 
Kapela Dvor  **•** 
Katinka  **•** 
Lukač  **•** 
Rit  **•** 
Terezino Polje  **•** 
Turanovac

*Bivša naselja*:
Bazje Novo  **•** 
Brezovo Polje Lukačko  **•** 
Dijelka  **•** 
Neteča  **•** 
Crni Zatonj
 |
**Chen Shen** (陳深), kurtoazno ime **Chengyuan** (承源; cca. 570 - 618/626) bio je krunski princ kineske dinastije Chen. Bio je četvrti sin cara Chen Shubaoa i prvi sin njegove omiljene konkubine Supruge Zhang Lihua. Nakon što mu je otac došao na prijestolje 581. status krunskog princa je imao njegov stariji brat Chen Yin, designiran još u vrijeme njegovog djeda cara Xuana. Godine 588. je, pak, Chen Shubao odlučio Chen Yinu oduzeti status krunskog princa te ga dati Chen Shenu. Međutim, već sljedeće godine je južnu Kinu napala sjeverna dinastija Sui, razbila trupe dinastije Chen te zauzela prijestolnicu Jiangkang. Dok su svi velikodostojnici pobjegli iz palače, Chen Shen je ostao i mirno dočekao vojnike Suija s riječima "Vidim da ste dugo marširali i vjerojatno ste umorni." Vojnici su bili time duboko impresionirani, a na kraju i car Wen od Suija koji ga je zajedno s ocem doveo u Chang'an. Tamo se s njime dobro postupalo, a pod Wenovim sinom carem Yangom je služio kao guverner. Pod carem Gaozuom je služio u carskoj upravi. Tada je umro, iako precizna godina smrti nije poznata.
Termin **C6H11N3** ima više značenja.

Molekulska formula **C6H11N3** se može odnositi na:

* 4-Metilhistamin
* Alfa-metilhistamin

Višeznačna odrednicaVišeznačna odrednica
Ova stranica je razvrstavanje za članke o hemijskim strukturama sa istom molekulskom formulom.  
 Ako vas je na ovu stranu dovela unutrašnja veza, možda biste želeli da promenite vezu da pokazuje direktno na namenjeni članak.

Molekulska formula **C6H11N3** se može odnositi na:

* 4-Metilhistamin
* Alfa-metilhistamin

Višeznačna odrednicaVišeznačna odrednica
Ova stranica je razvrstavanje za članke o hemijskim strukturama sa istom molekulskom formulom.  
 Ako vas je na ovu stranu dovela unutrašnja veza, možda biste želeli da promenite vezu da pokazuje direktno na namenjeni članak.


  

Višeznačna odrednicaVišeznačna odrednica *Ova stranica je **razvrstavanje**. Koristi se radi pronalaska članaka koji moraju imati dodatnu odrednicu jer bi im u protivnom naslov bio isti.  
Ako vas je na ovu stranicu dovela vikiveza, možda je potrebno promijeniti da preusmjerava na namijenjeni članak.*
**Brigg** je grad i trgovište od 6756 stanovnika u grofoviji Lincolnshire na istoku Engleske.

Geografija
----------

Brigg leži nedaleko od ušća rijeke Ancholme u estuarij Humber. Administrativno podpada pod unitarnu jedinicu North Lincolnshire.

Historija
---------

U 11. vijeku na mjestu današnjeg grada postojalo je malo naselje od par kuća kod gaza preko Ancholma. Pravi razvoj mjesta počeo je 1205. kad je Hugh Nevil dobio kraljevsku povelju da može osnovati sajam. Prvi kameni most preko rijeke podignut je u 14. vijeku. Sve do 17. vijeka zvao se vrlo različitim imenima, tek tad je usvojeno ime Brigg.

Veliki napredak za mjesto bilo je osnivanje škole 1669. odtad su se počeli doseljavati brojni zanatlije, ali je još uvijek bio mali. Od kad su se počeli doseljavati Irci, bježavši od Velike gladi, Brigg je brzo rastao tako da je 1851. imao 3097 stanovnika. U to vrijeme od njega je bio veći jedino Barton.

Brigg je danas poznat po biciklima koje proizvodi tvornica Falcon.

Izvori
------

1. 1 2 3 4  „United Kingdom: Yorkshire and the Humber" (engleski). City population. Pristupljeno 07. 05. 2017.
2. 1 2 3 4 5  „*Brigg Town History*" (engleski). Brigg Markettown. Arhivirano iz originala na datum 2007-04-04. Pristupljeno 7. 5. 2017.

Vanjske veze
------------

***Brigg*** na Wikimedijinoj ostavi

* Brigg Heritage Centre (`en`)

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 167745796
* LCCN: n94005390
* GND: 4345632-7

 |
| ChugachChugach Mountains |
| --- |
| Dio Pacifički masiv |
| Panorama masiva ChugachPanorama masiva ChugachPanorama masiva Chugach |
| Dužina masiva: | 500 km |
| Širina masiva: | 150 km |
| Površina masiva: | 50 000 km² |
| Najviši vrh: | Planina Marcus Baker  (4 016  m) |
| Zaštićene oblasti: | Chugach National ForestWrangell -St. Elias National Park and Preserve |
| Država: |  SAD Aljaska |

**Masiv Chugach** (engleski: *Chugach Mountains*) je planinski masiv, koji čitav leži u američkoj saveznoj državi Aljaska.

Geografske karakteristike
-------------------------

*Masiv Chugach* je zapravo dio Pacifičkog planinskog sistema na zapadu Sjeverne Amerike, on se prostire duž istočne obale Aljaske od Rukavca Turnagain u Zaljevu Cook, nekih 500 km na jug sve do rta Yakataga. 

Brojni vrhovi *Chugacha* su viši od 3 400 metara, a najviši na planini Marcus Baker ima 4 016 m.  Masiv nosi ime po istoimenom eskimskom plemenu koje je živjelo po njegovim obroncima. U masivu se prostiru dva nacionalna parka; - Chugach National Forest (na južnim obroncima) i Wrangell -St. Elias National Park and Preserve (na istočnim obroncima), on je ujedno i najveći park prirode u Sjedinjenim Američkim Državama. 

Čitav masiv je velika rekreacijska zona u kom se posjetioci bave skijanjem, alpinizmom i biciklizmom. 

Najpoznatiji ulaz u *Chugach* je Glen Alps koji leži nekih 65 km istočno od Anchoragea.

Izvori
------

1. 1 2 3 4 5 6 7   „*Chugach Mountains*" (engleski). Encyclopædia Britannica.

Vanjske veze
------------

***Chugach (masiv)*** na Wikimedijinoj ostavi

* *Chugach Mountains* na portalu Encyclopædia Britannica (`en`)
**Chukchansi** (Shukshansi, Shukshanchi, Suksanchi, ), vodeće pleme Chukchansi Yokutsa, porodica mariposan, koja su govorila koja su govorila jezikom chikchansi. Chukchansi vlastiti pripadaju užoj skupini Northern Foothill Yokuts a u 19. stoljeću bili su naseljeni na Coarsegold Creeku i gornjem Cottonwood Creeku. 

Od njihovih sela poznmata su Hapasau (blizu Fresno Flatsa), Chukchanau ili Suksanau (na Fresno Riveru), Tsuloniu (na izvorima Coarsegold Creeka), Kowoniu ili Kohoniu (na Picayune Creeku), Kataniu (mjestu današnje Picayune Rancherije) i Ch'eyau (na Cottonwood Creeku blizu Batesa).

Njihovi potomci danas žive na rezervatu Picayune Rancheria. Plemensko vijeće sastoji se od sedam članova. današnji viječnici su: Patrick Hammond III, Harold Hammond Sr. Sam Lawhon, Janice Devine, Morris Reid, Mark Emerick i Dora Jones. Federalno su priznati.

Izvori
------

1. ↑  „Tribal Council". Arhivirano iz originala na datum 2009-05-14. Pristupljeno 2014-08-06.

Vanjske poveznice
-----------------

* Picayune Rancheria of the Chukchansi Indians Arhivirano 2009-04-10 na Wayback Machine-u
* Hodge
**Državna ergela Đakovo** je ergela u Hrvatskoj. Nalazi se u gradu Đakovu.

Povijest
--------

Osnivači ove ergele su bosansko-srijemski biskupi na svojim posjedima u Đakovu. Posjede im je 1239. darovao Koloman, hrvatsko-ugarski kralj. Darovnica je potvrđena 1244. a potvrdio ju je kralj Bela IV.

Pisana potvrda o uzgoju konja na ovom posjedu datira iz 1374. godine. Dokument je izdan u povodu vjenčanja bosanskog bana Tvrtka s bugarskom princezom Dorotejom. Vjenčanje je bilo u Đakovu.

Za godinu osnivanja uzima se 1506. godina, po čemu je među najstarijima u Europi i najstarija u Hrvatskoj. Ta se godina uzima za godinom osnivanja, iako su se konji organizirano uzgajali i ranije. Razlog je taj što se ustanova naziva poimence ergela. Spominje se da je biskup Mijo Mesarić imao ergelu od 90 arapskih konja. Broj se konja poveća na 130 rasplodnih kobila 1524. godine. Većina je tih konja izginula je zajedno s biskupom Đurom 1526. u bitci na Mohačkom polju.

Za osmanske su se vlasti ergelom su se služili požeški paše. Nakon oslobađanja o Turaka 1687. godine, Turci su za sobom odveli konje s ergele, a ergela je čekala dva desetljeća na obnovu. Dolaskom austrijske vlasti, ergela je obnovljena. Obnovio ju je 1706. biskup Đuro Patačić, zbog potrebe za stalnom stražom u tom pograničnom području. Za to je nabavio iz Carigrada 18 arapskih kobila i 8 pastuha. 

Napoleonova osvajanja prisiljavaju 1806. godine da se ergelu iseli i smjesti u Đakovo.

Početkom 18. stoljeća ovdje se uzgajaju konji lipicanske pasmine. Na isključivi se uzgoj lipicanaca prešlo za vrijeme dok je biskupom bio J.J.Strossmayer.

U naselju Stančiću koji je od 1914. god. sastavni dio poljoprivrednog dobra iz Božjakovine koje u selu uređuje ergelu konja lipicanaca. Ergela je prije drugog svjetskog rata preseljena u Đakovo.

Niz godina je Ergela bila u sastavu PIK-a Đakovo.

Danas se Državna ergela Đakovo služi dvjema lokacijama. Jedna je u središtu Đakova i ondje je pastuharna. Druga je Ivandvor koja je 6,5 km od grada.

Djelatnosti
-----------

* uzgoj konja
* selekcija konja
* dresura konja

Izvor
-----

* Ergela Đakovo
* Turistička zajednica Osječko-baranjske županije Arhivirano 2014-01-07 na Wayback Machine-u Đakovačka ergela
Za ostala značenja, v. Budućnost (razvrstavanje).
U linearnom konceptu vremena, **budućnost** je dio vremenske linije koji tek treba da se dogodi, odnosno mesto u prostor-vremenu gde se nalaze svi događaji koji se još nisu desili. U ovom smislu, budućnost je suprotna prošlosti (nizu događaja koji su se već dogodili) i sadašnjosti (pojave koje se dešavaju sada).

Budućnost je uvek zauzimala posebno mesto u filozofiji i, uopšte, ljudskom umu. Ovo je iz razloga većim delom zato što ljudska bića često žele prognozu događaja koji će se desiti. Možda je moguće tvrditi da evolucija čovečjeg mozga velikim delom predstavlja evoluciju u spoznajnim sposobnostima koje su potrebne da se predvidi budućnost, tj. apstraktna mašta, logika i indukcija. Mašta nam dozvoljava da "vidimo" (odnosno predvidimo) mogući model date situacije bez *posmatranja* iste, ublažujući time rizike. Logičko rezonovanje dozvoljava da se predvide neizbežne posledice akcija i situacija, pa samim tim daje korisne podatke o budućim događajima. Indukcija dozvoljava povezivanje uzroka sa posledicama, osnovni preduslov za svaku prognozu budućeg vremena.

Uprkos ovim spoznajnim alatima za razumevanje budućnosti, stohastička priroda mnogih prirodnih i društvenih procesa je učinila predviđanje budućnosti dugo traženim ciljem mnogih ljudi i kultura kroz istoriju. Ljudi koji tvrde da vide budućnost, kao što su proroci, uživali su veliko priznanje pa čak i društveni značaj u mnogim prošlim i sadašnjim zajednicama. Cele pseudonauke, kao što su astrologija i hijeromantija, pravljene su sa ciljem predviđanja budućnosti. Dobar deo fizičke nauke se takođe može protumačiti kao pokušaj da se naprave kvantitativna i objektivna predviđanja vezana za događaje.

Budućnost takođe čini bitnu temu za religiju. Religije često nude proricanja o životu posle smrti, kao i o kraju sveta. Sukob u hrišćanskoj religiji između Božjeg saznanja o budućnosti i slobode čovečanstva vodi, na primer, do doktrine o predestinaciji

Vidi još
--------

* Buduće vreme
* Kraj civilizacije
* Ekstrapolacija
* Neuspešna predviđanja
* Gatanje
* Futurizam
* Futurologija
* Nada
* Predviđanje
* Naučna fantastika
* Vremenska prognoza

Vanjske veze
------------

* Projekat Utopian.de - mreža budućnosti
* Institut za budućnost
* The Future - iz radio emisije *The Sound of Young America*
* News of Future - Future News for Year 2020 and Beyond. Arhivirano 2012-04-21 na Wayback Machine-u
Atlantics 1865. godine (Kongresna biblioteka).
**Atlantic Base Ball Club** Brooklyna ("Atlantic" ili "Brooklyn Atlantics") je naziv za bejzbol klub koji se smatra prvim prvakom u historiji te igre te prvom sprotskom dinastijom.

Osnovan je 1855. godine, a 1857. je bio među osnivačima prve bejzbol organizacije National Association of Base Ball Players (NAPBB). Godine 1859. *Brooklyn Atlantics* su osvojili prvo prvenstvo, a potom još dva, sve dok 1862. nisu poraženi od vječnog suparnika *Eckford of Brooklyn*. Zlatne godine kluba su 1863. i 1864. kada su cijelu sezonu bili poraza i osvojili prvenstvo.

Nakon raskola u NAPBB-u, *Brooklyn Atlantics* je godine 1871. pristupiti novoj profesionalnoj organizaciji National Association of Professional Base Ball Players. Godinu dana kasnije se predomislio, ali je u međuvremenu najveći broj igrača napustio klub, učinivši ga slabim. Nakon raspada te lige, Brooklyn Atlantics nisu dobili pozivnicu za National League 1876. te su umjesto toga životarili sve do konačnog prestanka rada 1882. godine.

Literatura
----------

* Baseball-Reference. "Brooklyn Atlantics Team Index" (1872-1875). Retrieved 2006-09-17.
* Retrosheet. "Brooklyn Atlantics (1872-1875)"[*mrtav link*]. Retrieved 2006-09-17.
* Wright, Marshall (2000). *The National Association of Base Ball Players, 1857-1870*. Jefferson, NC: McFarland & Co. ISBN 0-7864-0779-4

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 6150868142622071005
* LCCN: n2017061809

 |
**Budućnost i sloboda za Italiju** (*Futuro e Libertà per l'Italia*,**FLI-FLI**), ili jednostavnije **Budućnost i sloboda** je liberal-konzervativna politička stranka desnog centra u Italiji.

Partija je formirana od strane sledbenika predsednika Doma poslanika Đanfranka Finija kao parlamentarna grupa u julu 2010 kao split iz Naroda slobode (**PdL**).

Fini, bivši lider Italijanskog socijalnog pokreta i Nacionalne alijanse i ko-osnivač PdL-a je bio kritičar lidera PdL-a Silvia Berluskonija i njegovog stila vođstva kao i njegov previše "mek" odnos prema Severnoj ligi, pored njegovog konstantnog gušenja unutar-partijske opozicije je dovelo do rascepa u PdL-u 30 jula 2010. godine.

Finijev rascep je zaljuljo Berluskonijevu vladu time što se je FLI distancirala od rada vlade, iako iz nje nije izašla, dok je 6. novembra 2010 sazvan prvi kongres FLI na kom se je odlučio definitivni izlazak iz Naroda slobode, ali ne iz vlade.

Ipak i ta odluka je promjenjena time što su posle drugog kongresa 13 i 14 novembra 2010, Finijevi ministri napustili Berluskonijevu vladu i otvorili krizu u centro-desničarskoj koaliciji.

14 decembra 2010 Berluskoni je uspeo korumpirajući nekoliko poslanika iz opozije da dobije novu parlamentarnu većinu bez Finija i njegove partije, iako verovatno vrlo brzo će se otvoriti put prema izborima.

15 decembra 2010 FLI se je pridružila koaliciji "**Novi savez za Italiju**" sa Unijom Centra, Pokretom za Autonomiju Juga i Savezom za Italiju.

Predsednik FLI-a Đanfranko Fini.
**Carahue** je grad od 11,393 i općina od 25.697 stanovnika u Čileanskoj regiji Araucanía u Provinciji Cautín.

Geografske karakteristike
-------------------------

Carahue se prostire duž desne (sjeverne) obale rijeke Imperial, udaljen 55 km istočno od svog administrativnog centra Temuca.

Historija
---------

Nukleus današnjeg grada osnovao je španjolski konkvistador Pedro de Valdivia 1552. pod imenom **Imperial**, u čast kralja 
Carlosa III.

*Imperial* je bio druga po veličini biskupija u vrijeme španjolske kolonizacije Čilea, ali je napušten 1600. nakon velikog ustanka Mapucha. Dva vijeka kasnije (između 1840.- 1851.) u taj kraj ušli su franjevački misionari i otkrili ruševine Imperiala i na tom mjestu sagradili novu crkvu San Pablo.

Uz tu crkvu izrastao je Carahue, koji je službeno osnovan 1882.

Izvori
------

1. 1 2 3 4 5 6  „*Chile: La Araucania*" (engleski). City population. Pristupljeno 30. 11. 2020.
2. 1 2 3  „*Carahue (Chile)*" (španjolski). EcuRed. Pristupljeno 30. 11. 2020.
3. 1 2   „Temuco (Chile)" (španjolski). EcuRed. Pristupljeno 26.11. 2020.

Vanjske veze
------------

***Carahue*** na Wikimedijinoj ostavi

* *Municipalidad de Carahue* (službene stranice) (`es`)
Koordinate: 41° 44′ 23" SGŠ, 21° 40′ 20" IGD

**Buzalkovo** (mak. *Buzalkovo*) je naselje u Republici Makedoniji, u središnjem delu države. Buzalkovo je naselje u okviru opštine Veles.

Prirodni uslovi
---------------

Buzalkovo je smešteno u središnjem delu Republike Makedonije. Od najbližeg grada, Velesa, selo je udaljeno 12 kilometara severozapadno.

Selo Buzalkovo se nalazi u istorijskoj oblasti Grohot, na jugoistočnim padinama planine Golešnice. Nadmorska visina naselja je približno 510 metara.

Površina seoskog atara prostire se na površini od 10,4 km². 

Mesna klima je kontinentalna.

Istorija
--------

Stanovništvo
------------

Buzalkovo je prema poslednjem popisu iz 2002. godine imalo 1.456 stanovnika.

Većinsko stanovništvo u naselju bili su etnički Albanci (99%). Do početka 20. veka Turci su činili većinu seoskog stanovništva, a potom su se spontano iselili u maticu.

Pretežna veroispovest mesnog stanovništva je islam.

Znamenitosti
------------

U selu postoji spomenik NOB-a.

Pored toga, tu su i: ambulanta, osmogodišnja osnovna škola, pošta i prodavnice.

Vidi još
--------

* Spisak sela u Makedoniji

Izvori
------

* Popis u Makedoniji 2002. - Knjiga 10.

1. ↑  Naseleni mesta vo Opština Veles

Spoljašnje veze
---------------

* www.veles.gov.mk Zvanična stranica opštine Veles

  

  


| p • r • uNaseljena mesta opštine Veles |
| --- |
| **Veles** • 
Babuna •
Bašino Selo •
Beleštevica •
Buzalkovo •
Vetersko •
Gornji Kalaslari •
Gornji Orizari •
Donji Kalaslari •
Donji Orizari •
Ivankovci •
Karabunjište •
Klukovec •
Krušje •
Kumarino •
Lugunci •
Mamutčevo •
Novačani •
Novo Selo •
Oraovec •
Otovica •
Raštani •
Rlevci •
Rudnik •
Slp •
Slivnik •
Sojaklari •
Sopot •
Crkvino •
Čaloševo •
Džidimirci |  |
**Psolike životinje** (lat. *Caniformia*, ili *Canoidea*) su podred unutar reda zvijeri (*Carnivora*). Uglavnom imaju šiljaste njuške i hodaju na šapama u koje se kandže ne mogu uvući (za razliku od *Feliformia*).

Tradicionalno, podred *Caniformia* se dijeli na sljedeće porodice: pse, kune, medvjede (ili velike medvjede) kao i rakune (ili male medvjede). Malo je nejasan položaj panda medvjeda. Njih se ranije smještalo u zasebnu porodicu "mačjih medvjeda". Međutim, njihov položaj još nije opće prihvaćen. Neki ih jednostavno dijele u grupu velikih (medvjedi) i grupu malih medvjeda (rakuni), dok drugi ( Arhivirano 2007-07-05 na Wayback Machine-u) smatraju da nije jasno kojoj porodici pripadaju, pa ih smještaju u samostalnu grupu.

Kako su se i tuljani razvili od psolikih predaka, i njih se, sve tri porodice (ušati tuljani, pravi tuljani i morževi), smješta u ovu natporodicu.

Razdioba
--------

nadporodica *Musteloidea*
porodica Kune *(Mustelidae)*
porodica Rakuni *(Procyonidae)*
nadporodica Perajari *(Pinnipedia)*
porodica Ušati tuljani *(Otariidae)*
porodica Morž *(Odobenidae)*
porodica Pravi tuljani *(Phocidae)*
porodica Medvjedi *(Ursidae)*
porodica Psi *(Canidae)*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|    Caniformia    | 

|  |  |
| --- | --- |
|  | Amphicyonidae†  |
|  |
|  | Canidae     |
|  |
|    Arctoidea    | 

|  |  |  |  |  |  |  |  |
| --- | --- | --- | --- | --- | --- | --- | --- |
|    Ursoidea    | 

|  |  |
| --- | --- |
|  | Hemicyonidae†  |
|  |
|  | Ursidae  |
|  |

 |
|  |
|  | 

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pinnipedia | 

|  |  |
| --- | --- |
|  | Enaliarctidae†  |
|  |
|  | 

|  |  |
| --- | --- |
|     | Phocidae  |
|  |
|  | 

|  |  |
| --- | --- |
|     | Otariidae  |
|  |
|  | Odobenidae |
|  |

 |
|  |

 |
|  |

 |
|  |
|    Musteloidea    | 

|  |  |
| --- | --- |
|     | Ailuridae  |
|  |
|  | 

|  |  |
| --- | --- |
|     | Mephitidae  |
|  |
|  | 

|  |  |
| --- | --- |
|     | Procyonidae  |
|  |
|  | Mustelidae  |
|  |

 |
|  |

 |
|  |

 |
|  |

 |
|  |

 |
|  |

 |
|  |

Vanjske veze
------------

* (`en`) Taxonomicon

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: ***Caniformia*** |
|  | Wikivrste imaju podatke o: ***Caniformia*** |
**Bukva** (*Boops boops*), pripada obitelji ljuskavki (*Sparidae*). Uz naziv bukva u Hrvatskoj je poznato preko dvadeset drugih imena za ovu ribu: bugva, boba, buba, bukvina, bobulina, buhar, matijaš, matelan, matan, legumini, žutuja i dr. Bukva je jedna od najbrojnijih riba u Jadranu i Mediteranu.

Tijelo joj je izduženog vretenastog oblika, pokriveno sitnim ljuskama s vrlo izraženim očima na glavi. Inače bukva je dobila ime upravo zbog svojih velikih očiju koje su jako velike u odnosu na tijelo. Na gornjem dijelu tijela je modrikastosivo do maslinasto-zelenkasto, a postrance je je sivkaste boje sa tri do četri uzdužne zlatkaste pruge. Donji dio je srebrnkaste boje. Naraste do 35 cm u dužinu i može postići težinu do 0,50 kg.

Bukva je riba koja živi u velikim jatima. Hrani se raznovrsno, najčešće planktonom ali i algama i sitnim račićima sa morskog dna. U toplijim mjesecima živi dalje od obale a za hladnijih se približava. Ne bira vrstu dna ali je nešto brojnija nad kamenitim i muljevitim dnima, obraslih vegetacijom. Brojnija je s vanjske strane otoka i na pučini nego po kanalima, uvalama i zaljevima. Pripada životnoj zajednici pelagijala. Uglavom je nalazimo na dubini od 5 do 50 metara iako zna zaći i do 200 metara u dubinu. Mrijesti se u proljeće od ožujka do svibnja. Glavna su joj lovišta u pučinskom nizu otočja, osobito u srednjoj Dalmaciji. Bukva se smatra jako dobrim mamcem u ribolovu parangalima, zbog čega ju mnogi i love.

U Jadranskom moru je nalazimo posvuda. Osim Jadranskog mora bukva je riba Mediterana, iako je raširena i u Crnom moru, istočnom Atlantiku od Škotske do Norveške na sjeveru pa do Angole i Azora na jugu.

Izvori
------

* Aldo Ivanišević, *Sportski ribolov na moru*, Zagreb: Mladost, 1987. ISBN 86-05-00152-6
* Neven Milišić, *Sva riba Jadranskoga mora (prvi dio)*, Split: Marijan tisak, 2007. ISBN 978-953-214-406-2 (sv. 1)
* Submania - Sparidi Arhivirano 2014-02-22 na Wayback Machine-u

Vanjske veze
------------

|  |  |
| --- | --- |
|  | U Wikimedijinoj ostavi ima još materijala vezanih za: **Bukva** |
|  | Wikivrste imaju podatke o: **Bukvama** |

***Bukva (riba)*** na Wikimedijinoj ostavi
**Chincha**, indijanski narod koji je od 1000. pa do pada pod državu Inka (1476.) živio u obalnom području južnog Perua i možda Čilea. Kulturi Ica ili Chincha bilo je središte u dolinama Chincha, Pisco, Ica i Nazca. Ona se javlja negdje od 1000 godine. Glavni grad ove države bio je Tambo de Mora. 

Chinche su bili planinski narod i dobri arhitekti. Poznati su i po tome što su uzgajali činčile i držali ih za kućne ljubimce, njihovo su meso jeli a od kvalitetnog krzna pravili su sebi odjeću. Krzno činčile kasnije su od njih preuzeli Inke pa ga je uskoro mogao nositi samo Inka i osobe kraljevske krvi. 

Na otocima Chincha pred peruanskom obalom, koji su im pripadali, inače poznatim po guanu i ‘Guano ratu’ završio je 1866. održalo se nešto pripadnika ovog naroda. -Jezik ovih Indijanaca klasificira se porodici Yuncan, to jest jezicima kojima su govorili Chimu Indijanci, među njima bilo je izgleda i trgovine (školjke Spondylus) prije pojave Inka.

Vanjske poveznice
-----------------

* Chincha Arhivirano 2006-06-16 na Wayback Machine-u
* Ica-Chincha
* La Centinela Arhivirano 2006-03-18 na Wayback Machine-u
* The Chincha (from pre-Columbian civilizations)
Švedski prikaz kraljice kao šahovske figure, izrezbaren u kosti u vrijeme kraljice Estrith
**Estrid** (ili **Astrid**)  **od Bodriča** (cca. 979 – 1035) bila je kraljica Švedske, odnosno zapadnoslavenska princeza udana za kralja Olofa Skötkonunga. Titulu kraljice je držala od 1000. do 1022. Sa svojim mužem je imala dvoje djece - budućeg kralja Anund Jacoba i Ingegerd Olofsdotter, buduću knjeginju Kijevske Rusije i sveticu.

Zajedno sa svojim mužem se 1008. krstila. Na dvoru je živjela zajedno sa Edlom, priležnicom svog muža; dok je muž obje žene tretirao jednako, dotle se ona, prema Snorriju Sturlsonu, prema Edli i njenoj djeci odnosila oholo.

Literatura
----------

* Herman Lindqvist: "*Historien om Sveriges drottningar*" (History of the queens of Sweden) (2006) (In Swedish)
* Åke Ohlmarks: "*Alla Sveriges drottningar*" (All the queens of Sweden) (In Swedish)
* Snorri Sturluson

Sukcesija
---------

|  |
| --- |
| Estrid**Rođen/a:** 979  **Umro/la:** 1035 |
| Swedish royalty |
| Prethodi:**Aud Haakonsdottir od Ladea** | **Kraljica Švedske**1000–1022 | Slijedi:**Gunhild** |
Koordinate: 42° 04′ 14" SGŠ, 21° 30′ 10" IGD

**Bulačani** (mak. *Bulačani*) su naselje u Republici Makedoniji, u severnom delu države. Bulačani pripadaju gradskoj opštini Gazi Baba grada Skoplja. Naselje je severno predgrađe glavnog grada.

Prirodni uslovi
---------------

Bulačani su smešteni u severnom delu Republike Makedonije. Od najbližeg većeg grada, Skoplja, naselje je udaljeno 12 km severno.

Naselje Bulačani je u okviru istorijske oblasti Crnogorje i položeno je u južnom podnožju Skopske Crne Gore. Severno od naselja izidže se planina, a južno se pruža Skopsko polje, koje je plodno i gusto naseljeno. Nadmorska visina naselja je približno 480 metara.

Mesna klima je kontinentalna.

Istorija
--------

Stanovništvo
------------

Bulačani su prema poslednjem popisu iz 2002. godine imali 1.104 stanovnika.

Pretežno stanovništvo u naselju su etnički Makedonci (99%). Ostalo su Srbi.

Većinska veroispovest je pravoslavlje.

Vidi još
--------

* Grad Skoplje
* Gradska opština Gazi Baba

Izvori
------

* Popis u Makedoniji 2002. - Knjiga 10.

Spoljašnje veze
---------------

***Bulačani*** na Wikimedijinoj ostavi

* www.gazibaba.gov.mk Zvanična stranica gradske opštine Gazi Baba

  

  


| p • r • uNaseljena mesta opštine Gazi Baba |
| --- |
| **Četvrti Skoplja** (**Gazi Baba**  • Goce Delčev  • Indžikovo  • Madžari  • Sinđelić  • Stajkovci  ), **Prigradska naselja** (Brnjarci  • Bulačani  • Idrizovo  • Jurumleri  • Raštak  • Smiljkovci  • Stračinci  • Trubarevo  • Creševo) |  |
**El Tarf** (arapski: الطارف / aṭ-Ṭārif) za Francuske kolonijalne vlasti znan kao **Le Tarf**, je grad od 13,346 stanovnika na krajnjem sjeveroistoku Alžira u Pokrajini El Tarf u kojoj je administrativni centar.

Geografske karakteristike
-------------------------

El Tarf leži u unutrašnjosti udaljen dvadesetak km od Sredozemnog mora i luke El Kala i nekih četrdesetak zapadno od granice sa 
Tunisom.

Historija
---------

El Tarf je novi grad osnovan za Francuske kolonijalne vlasti 1890. Status općine dobio je tek 12. januara 1957.

Od 2012. je i univerzitetski grad (*Université Chadeli Bendjedid d’El Tarf*) sa šest fakulteta.

Izvori
------

1. 1 2 3 4  „*Algeria, People's Democratic Republic of Algeria*" (engleski). City population. Pristupljeno 16.2. 2020.
2. 1 2  „*Le Tarf (Algérie)*" (francuski). Archives nationales d'outre-mer. Pristupljeno 16.2. 2020.
3. ↑  „*Université Chadeli Bendjedid d’El Tarf*" (francuski). AUF. Pristupljeno 16.2. 2020.

Vanjske veze
------------

***El Tarf*** na Wikimedijinoj ostavi

* *Le Tarf (Algérie)* (`fr`)
**Comitium** (prevedeno sa latinskog *zajednički*) je ime za mjesto na Rimskom Forumu na kom su se sastajali poslanici
Narodne skupštine.

Historija
---------

Počeci Comitiuma na sjeverozapadnom uglu Rimskog Foruma mogu se pratiti gotovo od njegovih početaka. Ispočetka je bio kod Vulcanala svetišta boga vatre Vulkana. Pod njegovom zaštitom se tu za Kraljevstva, okupljalo Vijeće starijih (Senat) i građana (Narodna skupština), svaki na svom dijelu - kod Kurije članovi Senata a kod Comitiuma članovi Narodne skupštine.

Nakon formiranja Republike početkom 5. vijeka pne. Forum se pretvorio u trg koji je morao zadovoljiti potrebe novog političkog sistema.
Baš kao i Kurije, Comitium je dobio novo značenje kao centralni prostor za političko odlučivanje i komunikaciju. Područjem južno od Comitiuma dominirala je govornica Rostra, sa koje su rimski političari i poznati govornici poput Cicerona ili Gaja Julija Cezara obraćali narodu.

Pretpostavlja se da je i u vrijeme kad su etrurski kraljevi vladali Rimom (kraj 7 - kraj 6. vijeka), postojalo neko službeno okupljalište za građane, gdje su im kraljevi mogli predstaviti svoje ideje i namjere. U pisanim izvorima formiranje Comitiuma najčešće se pripisuje trećem kralju Tulu Hostiliju, za dokaz se uzima kamen (cippus) iz 6. vijeka sa natpisom - **rex** (kralj).

Dok se politika Kurije formirala iza zatvorenih vrata, rezervirana za senatore, - Comitum je bio najvažniji prostor u javnom političkom životu rimskog naroda. U njemu su u kompliciranoj izbornoj proceduri mogli glasati za magistrate, ili za novi zakon. Oni su prije glasanja izvješeni nedaleko od Comituma kako bi ih svi građani mogli vidjeti.

Izvori
------

1. 1 2 3 4 5  „*Digitales forum romanum*" (engleski). Digitales forum romanum. Arhivirano iz originala na datum 2019-01-07. Pristupljeno 18. 4. 2018.

Vanjske veze
------------

***Comitium*** na Wikimedijinoj ostavi

* *Digitales forum romanum* Arhivirano 2019-01-07 na Wayback Machine-u (`en`)
Maleno područje američke Sjeverozapadne obale nastanjeno plemenima Chinookan Indijanaca. danas ih ima nešto po malenim rezervatima u američkim državama Oregon i Washington.
**Chinookan** je porodica sjevernoameričkih indijanskih jezika u području oko rijeke Columbije u Oregonu i Washingtonu. Porodica Chinookan obuhvaća više jezika i dijalekata kojima su se služila, ili se još služe istoimena plemena. Činuki su imali tip kulture tipičan Sjeverozapadnom obalnom području, sa gradnjom drvenih kuća, ribolovom (losos), ropstvo, a tipičan im je chinook hat ( Arhivirano 2006-10-02 na Wayback Machine-u), visoki oslikani šešir od cedrove kore. 

Predstavnici porodice Chinookan su: Cathlacomatup, Cathlacumup, Cathlakaheckit, Cathlamet, Cathlanaquiah (Cathlanahquiah), Cathlapotle, Cathlathlala, Chakwayalham, Charcowa (Charcowah), Chilluckittequaw, Chinook, Chippanchickchick (?), Clackamas, Clahclellah, Clahnaquah, Claninnatas, Clatacut, Clatsop, Clowwewalla, Cooniac, Cushook, Dalles, Ithkyemamits, Kasenos, Katlagulak, Katlaminimin, Killaxthokle, Klemiaksac, Knowilamowan, Ktlaeshatlkik, Kwulkwul, Lakstak, Lower Chinook, Multnomah, Namoit, Nayakaukaue, Nechacokee, Necootimeigh, Neerchokioon, Nemalquinner, Nenoothlect, Scaltalpe, Shahala, Shoto, Skilloot, Smackshop, Teiakhochoe, Thlakalama, Tlakatlala, Tlalegat, Tlashgenemaki, Tlegulak, Upper Chinook, Wahe, Wahkiakum, Wasco, Wakanasisi, Wappatoo, Watlala (Dog River), Willopah, Wiltukwilluk, Wishram (Tlakluit), Yehuh.

Jezici
------

Chinook [chh], Wasco-Wishram [wac].

Izvori
------

1. ↑  Ethnologue (16th)

Vanjske veze
------------

* Ethnologue (14th)
* Ethnologue (15th)
* Chinookan Family
* Chinookan Family History
* Chinook Tribes Arhivirano 2006-05-25 na Wayback Machine-u
**Cabernet franc** je vrsta grožđa koja se najviše koristi za mješanje crnih vina zajedno sa Cabernet sauvignonom i Merlotom.

Karakteristike
--------------

Pioniri primjene DNK u analizi vinove loze uspjeli su 1997. dokazati da Cabernet sauvignon potječe od Cabernet franca, čija je domovina izgleda bila Baskija u zapadnim Pirinejima.

U usporedbi sa Cabernet sauvignonom - grožđe Cabernet franca dozrijeva najmanje tjedan dana ranije, što ga čini naročito korisnim za hladnih bordoških ljeta kad Cabernet sauvignon nemože dozrijeti. Kako je po okusu, mirisu i svemu ostalom vrlo sličan Cabernet sauvignonu, ali ima manju i mekšu opnu 
pa vino napravljeno od njega brže sazrije od Cabernet sauvignona uzgojenog u istom vinogradu.

U praksi se te dvije sorte najčešće uzgajaju zajedno i kupažiraju (mješaju) u isto vino. To se prakticira po Médocu i Bordeauxu, gdje se Cabernet franc (koji je po mnogo čemu sličan Merlotu), koristi kao popravljač, onda kad Cabernet sauvignon ne dozrije kako treba.

Uzgaja se po Francuskoj, Italiji, Španjolskoj, Bugarskoj, Mađarskoj, Sloveniji i Hrvatskoj (u Istri kod Savudrije).

Sadi se i u Sjedinjenim Američkim Državama (po Kaliforniji), Kanadi i Argentini.

Po Italiji su prisutna dva tipa Cabernet franca, jedan uvežen iz francuske u novije vrijeme, i drugi koji je odavno udomaćen. francuski tip uzgaja se po provincijama Brescia i Frosinone, a talijanski je raširen po Venetu, a naročito po Furlaniji i Trentu.

Izvori
------

1. 1 2 3  „*Cabernet Franc*" (engleski). Jancis Robinson. Pristupljeno 31. 5. 2018.
2. ↑  „*Cabernet Franc*" (hrvatski). Vinograd. Pristupljeno 31. 5. 2018.

Vanjske veze
------------

***Cabernet franc*** na Wikimedijinoj ostavi

* *Cabernet Franc* (`en`)
**Buk Vlaka** je naselje u Republici Hrvatskoj, u sastavu Grada Opuzena, Dubrovačko-neretvanska županija.

Stanovništvo
------------

Prema popisu stanovništva iz 2001. godine, naselje je imalo 512 stanovnika te 149 obiteljskih kućanstava.

  

***Kretanje broja stanovnika 1857.-2001.***  

  

**Napomena:** U 1991. iskazivano pod imenom Buk Vlaka. Iskazuje se od 1991. kao samostalno naselje nastalo izdvajanjem dijela područja naselja Podgradina općina Slivno i dijelova naselja Opuzen i Slivno Ravno općina Slivno. Iskazivano kao dio naselja od 1953. do 1981. pod imenom Buk. U 1981. dio podataka sadržan u naselju Slivno Ravno. U 2001. smanjeno izdvajanjem naselja Vlaka općina Slivno.

Izvori
------

1. ↑  Popis stanovništva 2001. www.dzs.hr
2. ↑  Kućanstva prema obiteljskom sastavu i obiteljska kućanstva prema broju članova, Popis 2001. www.dzs.hr
3. ↑  Naselja i stanovništvo Republike Hrvatske 1857.-2001. www.dzs.hr

  


*Ovaj nedovršeni članak o **naselju** u Hrvatskoj:* **Buk Vlaka** *treba dopuniti.   
Dopunite ga prema pravilima Wikipedije.*
U teoriji izračunljivosti, **Church-Turingova teza** (poznata i kao **Churchova teza**, **Churchova konjektura** te **Turingova teza**) je hipoteza o prirodi računala, kao što je digitalno računalo ili ljudsko biće sa olovkom i papirom, a koji se podvrgavaju skupu pravila. Teza tvrdi da je bilo koji izračun koji je uopće moguć, moguće napraviti algoritmom koji se izvršuje na računalu, uz dostatne vremenske i prostorne resurse. Teza ne može biti matematički dokazana, te se stoga ponekad predlaže kao fizikalni zakon ili kao definicija.

Neformalno, **Church-Turingova teza** iskazuje da se intuitivna predodžba algoritma može precizirati, te da računala mogu izvršavati te algoritme. Nadalje, računalo teoretski može izvršavati bilo koji algoritam. Drugim riječima, sva uobičajena računala su međusobno ekvivalentna u terminima teoretske računske moći, i stoga nije moguće izgraditi uređaj za računanje koji će biti moćniji od najjednostavnijeg računala (Turingovog stroja). Valja uočiti da ova formulacija moći zanemaruje praktične faktore kao što su brzina ili memorijski kapacitet - razmatra se sve što je teoretski moguće, uz dano neograničeno vrijeme i memoriju.

Tezu je prvi predložio Stephen C. Kleene 1943. ali je imenovana po Alonzu Churchu i Alanu Turingu.

***Church-Turingova teza*** na Wikimedijinoj ostavi
**Cabañas** (španjolski: *Departamento de Cabañas*) je jedan od 14 departmana na koji je Salvador administrativno podjeljena.

Karakteristike
--------------

Cabañas se nalazi na sjeveru zemlje. Sa sjevera graniči sa Hondurasom od kog ga razdvaja Rijeka Lempa. Sa zapada sa departmanima Chalatenango i Cuscatlán, sa istoka sa Departmanom San Miguel i sa juga sa Departmanom San Vicente.

Departman ima površinu od 1,104 km², na kojoj je 2022. živilo 174,094 stanovnika.

Administrativna podjela
-----------------------

Cabañas je podjeljen na 9 općina (španjolski: *municipalities*), a to su; Cinquera, Dolores, Guacotecti, Ilobasco, Jutiapa, San Isidro, Sensuntepeque, Tejutepeque i Victoria.

Administrativni centar departmana je grad Sensuntepeque koji ima 15,395 stanovnika

Historija
---------

Departman Cabañas je najmlađi, jer je osnovan tek 10. februara 1873.

Izvori
------

1. 1 2 3 4  „*Departamento de Cabañas*" (španjolski). Municipios de El Salvador. Pristupljeno 25.3.2023.
2. ↑  „*Cabañas Department in El Salvador*" (engleski). City population. Pristupljeno 25.3.2023.
3. ↑  „*Sensuntepeque in Cabañas*" (engleski). City population. Pristupljeno 25.3.2023.

Vanjske veze
------------

***Cabañas (departman)*** na Wikimedijinoj ostavi

* *Alcaldía Municipal Cabañas* (`es`)

| * p
* r
* u
Departmani Salvadora |
| --- |
| Zastava SalvadoraZastava Salvadora | 
Ahuachapán • Cabañas • Chalatenango • Cuscatlán • La Libertad • La Paz • La Unión • Morazán • San Miguel • San Salvador • San Vicente • Santa Ana • Sonsonate • Usulután
 |

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
| **Han Pingdi** (漢平帝) |
| --- |
| Porodično ime: | Liu (劉 liú) |
| Osobno ime: | Kan (衎 py. kàn),né Jizi (箕子, py. Jīzǐ) (changed in 2) |
| Posthumno ime:(puno) | Xiaoping (孝平, xiào píng)"sinovljevski i miran" |
| Posthumno ime:(kratko) | Ping (平, píng)"miran" |
|

**Car Ping** (9. pne. – 3. februar 6. n.e.) bio je kineski car iz dinastije Han koji je vladao od godine 1. pne. do godine 5. n.e. Nakon što je njegov prethodnik - car Ai - umro bez djece, prijestolje je pripalo njegovom rođaku, caru Pingu, koji je u tom trenutku bio devetogodišnje dijete. Wang Mang je imenovan kao njegov regent od strane Velike carice majke Wang. Nezadovoljan s diktatorskim načinom na koji njegov otac vodi regentstvo, Wangov sin Wang Yu (王宇) je skovao zavjeru s Pingovim rođacima iz klana Wei kako bi svrgnuli Wanga. Nakon što su otkriveni i pogubljeni, Wang je konsolidirao svoju vlast, prvo tako što je svoju kćer odredio kao suprugu mladom caru, a potom ga, navodno, dao otrovati kako bi spriječio njegovu kasniju osvetu za smrt rođaka. Kao nasljednika je Wang odredio njegovog rođaka, kasnije poznatog kao car Ruzi.

Napomene
--------

1. ↑  Bielenstein (1986), 228.

Literatura
----------

* Bielenstein, Hans. (1986). "Wang Mang, the Restoration of the Han Dynasty, and Later Han," in *The Cambridge History of China: Volume I: the Ch'in and Han Empires, 221 B.C. – A.D. 220*. Edited by Denis Twitchett and Michael Loewe. Cambridge: Cambridge University Press. ISBN 0-521-24327-0.

|  |
| --- |
| Car Ping od Hana**Kuća Liu****Rođen/a:** 9. pne.  **Umro/la:** 3. februar 6 |
| Kraljevske titule |
| Prethodi:**Car Ai od Hana** | **car Kine**1. pne. – 5. n.e.*Wang Mang*  *(1. pne. – 5. n.e.)* | Slijedi:**Car Ruzi od Hana** |
Koordinate: 41° 16′ 33" SGŠ, 21° 18′ 55" IGD

**Bučin** (mak. *Бучин*) je naselje u Republici Makedoniji, u zapadnom delu države. Bučin pripada opštini Kruševo.

Prirodni uslovi
---------------

Naselje Bučin je smešteno u zapadnom delu Republike Makedonije. Od najbližeg većeg grada, Prilepa, naselje je udaljeno 30 km zapadno.

Bučin se nalazi na zapadnom obodu Pelagonije, najveće visoravni Republike Makedonije. Naseljski atar je na istoku ravničarski, dok se ka zapadu izdižu najjužnija brda Buševe planine. Kroz naselje protiče Crna reka, koja na datom mestu iz planinskog ulazi u ravničarski predeo Pelagonije. Nadmorska visina naselja je približno 610 metara.

Klima u naselju je kontinentalna.

Istorija
--------

Stanovništvo
------------

Po popisu stanovništva iz 2002. godine Bučin je imao 738 stanovnika.

Pretežno stanovništvo u naselju su etnički Makedonci (100%).

Većinska veroispovest u naselju je pravoslavlje.

Vidi još
--------

* Opština Kruševo

Izvori
------

* Popis u Makedoniji 2002. - Knjiga 10.

Spoljašnje veze
---------------

***Bučin*** na Wikimedijinoj ostavi

* www.krusevo.gov.mk Zvanična stranica opštine Kruševo

  

  


| p • r • uNaseljena mesta opštine Kruševo |
| --- |
| **Kruševo** • 
Aldanci • 
Ariljevo • 
Belušino • 
Birino • 
Borino • 
Bučin • 
Vrbovec • 
Gornji Divljaci • 
Donji Divljaci • 
Jakrenovo • 
Miloševo • 
Norovo • 
Ostrilci • 
Presil • 
Pusta Reka • 
Saždevo • 
Sveto Mitrani • 
Selce |  |